Джерико
„Джерико“ (Jericho) е квартал в гр. Оксфорд, Англия.

Името му идва от палестинския град Йерихон. Намира се северно от центъра на града. На запад от квартала е разположен Оксфордският канал, на юг - центърът на града, на изток - ул. „Уудстоук“, а на север се намира кв. „Самъртаун“. Главната улица „Уолтън“ е в направление север-юг. На нея се намира печатницата на Оксфордското университетско издателство. В Джерико се намира и църквата „Свети Барнабас“.

История 
Името на днешния квартал е записано за първи път около 1650 г., когато е построена механата „Джерико“. Кварталът е обновен между 1870 и 1940, когато повечето от преди намиращите се там индустриални сгради са съборени.

Политика

Избори за окръжен съвет от 5 май 2005 г. 
На изборите за окръжен съвет в сектор „Южен централен Оксфорд“ (включващ избирателните райони „Север“, „Джерико и Осни“ и „Карфакс“) са избрани Алън Едмънд Армитидж от Либералнодемократическата партия с 2867 гласа и Сушила Деви Дал от Зелената партия с 2474 гласа.

Разпределение на гласовете по партии:

Избори за окръжен съвет от 10 юни 2004 г. 
От избирателния район „Джерико и Осни“ най-много гласове получава Майкъл Пийтър Колинс от Либералнодемократическата партия, който изпреварва със 125 гласа Колин Круук от Лейбъристката партия. Избирателната активност е 46,1%.

Кръчми 
 „Джуд дъ обскюър“ („Jude the Obscure“) на ул. „Уолтън“.
 „Раулс“ („Raouls“) на ул. „Уолтън“.
 „Дъ Глоуб“ („The Globe“) на ул. „Кренъм“.
 „Дъ Радклиф Армс“ („The Radcliffe Arms“) на ул. „Кренъм“.
 „Дъ Виктория“ („The Victoria“) на ул. „Уолтън“.
 „Фройд“ („Freud“) на ул. „Уолтън“.

Външни препратки 
 В-к „Джерико Екос“ 

Квартали в Оксфорд